stanford-oval/wikipedia huggingface dataset:
Bernard Casoni

| 0 | 1 | 2 |
| --- | --- | --- |

Henkilötiedot
Koko nimi: Bernard Casoni
Syntymäaika: 4. syyskuuta 1961 (ikä 63)
Syntymäpaikka: Cannes, Alpes-Maritimes, Ranska
Pituus: 177 cm
Seura
Seura: –
Seurat
| Vuodet | Seura | O (M) |
| 1970–1984 1984–1988 1988–1989 1989–1990 1990–1996 |  AS Cannes  Sporting Club Toulon  Matra Racing  Sporting Club Toulon  Olympique Marseille | 128 (8) 136 (2) 33 (1) 43 (0) 240 (3) |
Maajoukkue
| 1988–1992 |  Ranskan maajoukkue | 30 (0) |
Valmennusura
1998–1999 1999–2000 2001–2002 2002–2003 2003–2004 2004–2005 2005–2009 2010–2012 2012 2012–2014 2014–2015 2015 2016–2017:  Olympique Marseille B  Olympique Marseille  Étoile Sahel  AS Cannes  Stade Tunisien  Armenian maajoukkue  SC Bastia  Évian TG FC  Club Africain  AJ Auxerre  Valenciennes FC  Videoton FC  FC Lorient
 Seurajoukkueuran tilastot kattavat vain kansalliset sarjat.
Bernard Casoni (s. 4. syyskuuta 1961 Cannes) on ranskalainen jalkapallovalmentaja ja entinen puolustaja.
Ura pelaajana

Casoni aloitti pelaajauransa kotikaupunkinsa ykkösseurassa AS Cannes'ssa 1970-luvulla. Uransa menestyksekkäimmät vuodet puolustajana urakoinut Casoni edusti Olympique de Marseillea. Hän todisti pelaajana seuran nousun ja tuhon 1990-luvun alussa. Casoni oli voittamassa liigamestaruuksia kausilla 1990–91 ja 1991–92 sekä Mestarien liigan voittoa keväällä 1993. Casoni oli myös todistamassa joukkueen putoamista pääsarjasta puheenjohtajaja Bernard Tapien sopupelisotkujen seurauksena ja paluuta kauden 1994–95 jälkeen. Hän lopetti uransa Marseillessa vuonna 1996.
Ura pelaajana > Saavutukset pelaajana

Mestarien liiga: 1993
Ranskan mestaruus (2): 1991, 1992
Ligue 2:den voitto: 1995
Ura valmentajana

Casoni on urallaan valmentanut Ranskassa, Tunisiassa sekä Armeniassa. Casoni valmensi Armenian A-maajoukkuetta 2004–2005 mm. samassa MM-karsintalohkossa Suomen kanssa. Vuonna 2005 Casoni siirtyi korsikalaisseura SC Bastiaan peräsimeen. Hän luotsasi seuraa neljä vuotta Ligue 2:den keskikastissa. Kauden 2008/09 jälkeen yhteistyö seuran kanssa päättyi.
Tammikuussa 2010 Casoni palasi valmennustehtäviin Nationalissa pelanneen Évian FC:n päävalmentajana.  Hän nosti seuran kauden päätteeksi ensimmäistä kertaa Ligue 2:een ja sai jatkaa tehtävissään. Ensimmäinen täysi kausi oli edellistäkin menestyksekkäämpi ja Évian varmisti historiansa ensimmäisen nousun Ligue 1:een kierros ennen kauden 2010/11 päätöstä.  Joulun jälkeen 2011 Casoni ilmoitti, ettei jatka Évianin päävalmentajana kauden 2011/12 jälkeen.  Seurajohto veti omat johtopäätöksensä Casonin ilmoituksesta ja erotti hänet 1. tammikuuta 2012.
Heinäkuussa 2012 Casoni allekirjoitti kaksivuotisen sopimuksen tunisialaisseura Club Africainin kanssa.  Pesti päättyi potkuihin jo lokakuun alussa.  Joulukuun alussa Casoni palasi valmentajaksi kotimaahansa, kun Ligue 2:ssa sijalle 16 juuttunut AJ Auxerre palkkasi hänet nostamaan seuran pois putoamiskamppailusta.  Casoni onnistui tavoitteessaan hyvin ja hänen johdollaan Auxerre nousi sarjassa lopulta yhdeksänneksi. Kauteen 2013/14 joukkue lähti tavoittelemaan nousua takaisin Ligue 1:een, mutta tulokset jäivät odotuksia heikommiksi. Lopulta seurajohto erotti Casonin maaliskuun puolivälissä 2014, kun Auxerre majaili sarjassa sijalle 16 vain pisteen putoamisviivan yläpuolella.
Heinäkuussa 2014 Casonista tuli Valenciennes'n päävalmentaja mutta helmikuussa 2015 hän sai tästä tehtävästä potkut. Kesä-elokuussa 2015 hän toimi unkarilaisen Videotonin päävalmentajana mutta sai alkukauden heikon menestyksen seurauksena nopeasti potkut.
Marraskuun alussa 2016 Casoni palasi valmennustehtäviin Ligue 1:ssä häntäpäähän vajonneen FC Lorientin peräsimessä. Casoni ei saanut Lorientin peliä kulkemaan juurikaan edeltäjäänsä paremmin, ja joukkue voitti hänen johdollaan vain kuusi liigaottelua. Heikkojen tulosten myötä Lorient joutui karsimaan sarjapaikastaan ja hävisi karsinnoissa ESTAC Troyes'lle yhteismaalein 2–1. Tappion myötä Lorientin 11-vuotinen taival pääsarjatasolla päättyi. Kauden jälkeen Casoni jätti tehtävänsä.
Ura valmentajana > Saavutukset valmentajana

Ligue 2:n voitto: 2011
Nationalin voitto: 2010
UNFP:n vuoden valmentaja Ligue 2:ssa: 2011
Longplayer

Longplayer on musiikkikappale, joka on suunniteltu kestämään tuhat vuotta. Kappale alkoi soida tammikuun ensimmäisenä päivänä vuonna 2000 ja sen pitäisi loppua vuonna 31. joulukuuta vuonna 2999, jos mikään ei mene pieleen. Sinä päivänä sama kappale alkaa soida uudestaan.
Longplayer on alkuperäisesti 20 minuutin ja 20 sekunnin pituinen kappale, jonka on tehnyt Jem Finer. Hänen tekemänsä kappale on muokattu soimaan uudestaan ja uudestaan. Kappale nauhoitettiin vuonna 1999.
Longtze Premier

| Longtze Premier |
| --- | --- |
 Longtze regatassa.
Suurin pituus (LOA):  6,8 m
Leveys:  2,5 m
Syväys:  1,8 m
Paino:  560 kg
Kölipaino:  280 kg
Isopurje:  20,6 m2
Fokka / Genua:  13,4 m2
Miehistö:  3-4
Longtze Premier on nopea ja kevyt 6,80 metriä pitkä kilpapurjevene. 3-4 hengen miehistöllä purjehdittaja Kölillinen urheiluvene Longtzen Premier on varustettu suhteellisen suurella genaakkerilla 59,9 neliömetriä. Kryssipurjepinta-ala on 34 neliömetriä ja myötätuuleen purjepinta-ala on 80,5 neliömetriä. Longtze Premier pohjautuu Steve Thompsonin suunnittelemaan urheiluveneeseen T680. Suurimmat erot ovat kannen suunnittelussa, evissä ja isopurjeessa. Longtze Premier suunniteltiin ja valmistettiin Kiinan America's Cup joukkueen purjehtijoiden tarpeeseen. Projektin taustalta löytyy useita ranskalaisia ja amerikkalaisia ammattipurjehtijoita.
Banjarbaru

| Banjarbaru |
| --- | --- |

 fiBanjarbaru 
 3°26′20″S, 114°49′52″E 
Valtio:  Indonesia
Provinssi:  Etelä-Kalimantan
Maantiede
Kokonaispinta-ala:  371 km² 
Korkeus merenpinnasta:  23 m 
Väestö
Väkiluku (2015):  260 427
Väestötiheys:  702 as./km²
 en.banjarbarukota.go.id ja banjarbarukota.go.id 
Banjarbaru on kaupunki Indonesiassa Borneon saarella Etelä-Kalimantanin provinssissa. Vuoden 2015 väestönlaskennassa kaupungin asukasluku oli noin 260 000.
Aiheesta muualla

Kuvia tai muita tiedostoja aiheesta Banjarbaru Wikimedia Commonsissa
Björn Werner

| Björn Werner |
| --- | --- |

Henkilötiedot
Syntynyt: 30. elokuuta 1990 Berliini, Saksa
Kansalaisuus:   Saksa
Amerikkalaisen jalkapallon pelaaja
Pituus:  191 cm
Paino:  118 kg
Pelipaikka:  Ulompi tukimies
Pelinumero:  92
Pelaajaura
Seurat:  Indianapolis Colts
NFL-varaus:  24. varaus, 2013 Indianapolis Colts
Pääsarjaura:  2013–2015
Björn Werner (s. 30. elokuuta 1990 Berliini) on saksalainen entinen amerikkalaisen jalkapallon ammattilaispelaaja, pelipaikaltaan ulompi tukimies. Hän pelasi kolme kautta  NFL-liigan Indianapolis Coltsissa 2013–2015.
Werner pelasi yliopistojalkapalloa Floridan osavaltionyliopiston joukkueessa. Vuoden 2013 NFL:n varaustilaisuuden ensimmäisellä kierroksella varattu Werner on NFL-historian ainoa ykköskierroksella varattu saksalainen. Aiempaa ennätystä piti vuoden 2009 tilaisuudessa 58. pelaajana varattu Sebastian Vollmer. Loukkaantumiset pakottivat Wernerin lopettamaan ammattilaisuransa syksyllä 2016.
Björn Westerberg

Björn Westerberg (10. helmikuuta 1945 – 15. huhtikuuta 2014) oli ruotsalainen jalkapallovalmentaja.
Westerberg voitti Ruotsin mestaruuden IFK Göteborgin kanssa sekä vuosina 1983 että 1984. Vuonna 1985 hän siirtyi Djurgårdeniin, missä hän nosti joukkueen Allsvenskaniin debyyttikautensa aikana. Seuraavana vuonna Djurgåden kuitenkin tippui Allsvenskanin uudelleen. Westerberg toimi myös Åtvidabergs FF: n valmentajana. Hänellä oli myös valmennustehtäviä poikien, nuorten ja u21 maajoukkueissa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Björn Westerberg
Björn Weckman

Björn Albert Oscar Weckman (5. kesäkuuta 1896 – 1978) oli Ab Uleå Oy:n toimitusjohtaja, varakonsuli, insinööri ja majuri.
Weckman pääsi ylioppilaaksi 1915 ja valmistui insinööriksi 1919. Hän toimi Kajaanin Puutavara Oy:n sahausosaston päällikkönä 1925–1925, Ab Uleå Oy:n isännöitsijänä 1926–1927 ja toimitusjohtajana vuoteen 1936 saakka. Oulu Oy:ssä Weckman oli puutavaraosaston isännöitsijänä vuoteen 1939 ja toimitusjohtajana 1945–1946, jolloin siirtyi Kymin Osakeyhtiön Hallan tehtaan toimitusjohtajaksi. Hän oli jäsenenä Oulu Oy:n hallintoneuvostossa ja Kajaani Oy:n johtokunnassa vuodesta 1937.
Weckman oli naimisissa (25.9.1925) Evo Mannerheim-Weckmanin kanssa. Mannerheim-Weckman oli Johan Mannerheimin tytär. Weckmanin vanhemmat olivat eversti, toimitusjohtaja Johan Reinhold Weckman ja Elin Johanna Snellman (1869–1956). Elin Snellman oli Albert Oskar Snellmanin tytär.
Björn Weckmanin ja Eva Mannerheim-Weckmanin poika on vuonna 1926 syntynyt oululainen varatuomari Björn-Johan Weckman. Hän oli marsalkka Mannerheimin kummipoika ja teki elämäntyönsä Oulu Osakeyhtiössä.
Bob Bondurant

| Bob Bondurant |
| --- | --- |
 Bob Bondurant vuonna 2012.
Henkilötiedot
Koko nimi:  Robert L. Bondurant
Syntynyt: 27. huhtikuuta 1933 
Kansalaisuus:   Yhdysvallat
Formula 1 -ura
Aktiivivuodet:  1965–1966
Talli(t):  Ferrari, Team Lotus, yksityisesti: BRM ja Eagle
Kilpailuja:  9
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  3
Ensimmäinen kilpailu:  Yhdysvaltain Grand Prix 1965
Viimeinen kilpailu:  Meksikon Grand Prix 1966
Robert L. Bondurant (27. huhtikuuta 1933 Evanston, Illinois, Yhdysvallat – 12. marraskuuta 2021) oli yhdysvaltalainen Formula 1-kuljettaja. Bondurant ajoi yhdeksän kilpailua vuosina 1965–1966. Hän saavutti kaiken kaikkiaan kolme MM-pistettä Monacon GP:ssä 1966.
Bondurant kelpuutettiin vuonna 2003 Motorsports Hall of Fame of Americaan.
Formula 1 -tulokset

| Vuosi | Talli | Auto | Moottori | 1 | 2 | 3 | 4 | 5 | 6 | 7 | 8 | 9 | 10 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1965 | North American  Racing Team | Ferrari  158 | Ferrari  V8 | RSA | MON | BEL | FRA | GBR | NED | GER | ITA | USA 9 |  | - | 0 |
| 1965 | Reg Parnell  Racing | Lotus  33 | Climax  V8 |  |  |  |  |  |  |  |  |  | MEX Kesk. | - | 0 |
| 1966 | Team Chamaco  Collect | BRM  P261 | BRM  V8 | MON 4 | BEL Kesk. | FRA | GBR 9 | NED | GER Kesk. | ITA 7 |  |  |  | 14. | 3 |
| 1966 | Anglo American Racers | Eagle  T1G | Climax  S4 |  |  |  |  |  |  |  | USA DSQ |  |  | 14. | 3 |
| 1966 | Anglo American Racers | Eagle  T1G | Weslake  V12 |  |  |  |  |  |  |  |  | MEX Kesk. |  | 14. | 3 |
Best 1200

| Best 1200 Michael Jackson |
| --- | --- | --- |

Kokoelmalevyn tiedot
 Julkaistu: 27. kesäkuuta 2005
 Tyylilaji: pop, soul
 Levy-yhtiö: Universal
Best 1200 on Michael Jacksonin kokoelma-albumi, joka julkaistiin vuonna 2005. Albumin kappalelista on täysin sama kuin keväällä 2005 julkaistussa The Essential Collection -kokoelma-albumissa. Albumi kuuluu "Best 1200" sarjaan.
Kappaleet

One Day in Your Life
Rockin Robin
People Make the World Go Around
Happy
With a Child's Heart
Music and Me
Got to Be There
Ben
We're Almost There
Just a Little Bit of You
I Wanna Be Were You Are
In Our Small Way
My Girl
Dapper-Dan
We've Got a Good Thing Going
Balboa (Panama)

| Balboa |
| --- | --- |
 Näkymä Balboaan.
 Balboa
 Koordinaatit: 8°57′26″N, 79°33′34″W 
Valtio:   Panama
Maakunta:  Panamá
Piirikunta:  Panamá
Väkiluku (2010):  2 721
Infobox OKVirheellinen NIMI-arvo: 
Balboa on kaupunki ja satama Panamassa Panaman kanavan Tyynenmeren puoleisen osan suulla. Aikanaan Balboa oli Yhdysvaltojen Panaman kanavavyöhykkeen hallinnollinen keskus. Yhdysvallat luovutti sen hallinnan Panamalle vuoden 1999 lopussa. Balboan asukasluku oli vuonna 2010 yhteensä 2 721.
Maantiede

Balboa sijaitsee Panaman keskiosassa Panaman kanavan eteläkärjessä Tyynenmeren puolella kanavaa. Panama Citystä Balboaa erottaa Cerro Ancón, eli Ancónin kukkula. Panamassa Babloa käsitetään nykyisin usein osana Ancónin kaupunkia.
Historia

Panama oli itsenäistynyt Kolumbiasta Yhdysvaltojen tuella vuonna 1903 ja seuraavana vuonna Yhdysvallat takasi Panaman itsenäisyyden suojeluksessaan Hay–Bunau-Varilla-sopimuksella. Yhdysvallat sai samalla oikeuden Panaman kanavavyöhykkeeseen, jolle Panaman kanavaa alettiin rakentaa. Yhdysvaltain armeija kuivatti ja tasoitti alueen kanavavyöhykkeellä Panama Cityn pohjoispuolella. Alueella oli aikaisemmin ollut lähinnä suota ja muutamia rancheja. Paikalle rakennettiin Balboan kaupunki.
Balboasta tuli vuodesta 1904 Panaman kanavavyöhykkeen ja Balboan sataman hallinnollinen keskus. Nimensä se sai espanjalaisen konkistadori Vasco Nuñez de Balboan mukaan. Balboa tunnettiin ensimmäisenä eurooppalaisena Tyynenmeren nähneenä. Balboalla oli yhdysvaltalaisia palveluita, kuten poliisilaitos, postiasema, vapaa-ajan keskuksia ja kouluja. Balboasta tuli lopulta myös panamalaisten Yhdysvaltojen vastaisten protestien keskus. Niistä ehkä vakavimmat syttyivät vuonna 1964 kiistasta Panaman lipun salkoon nostamisesta Balboalaisella high schoolilla.
Yhdysvallat ja Panama sopivat lopulta Panaman kanavavyöhykkeen kohtalosta päättäen Yhdysvaltojen luovuttavan alueen hallinnon Panamalle vuoden 1999 lopussa. Panaman alettua hallita aluetta suoraan Balboaa on rakennettu. Paikalle on noussut uusia asuntoja ja liiketiloja.
Väestö

Balboan asukasluku oli vuonna 2010 yhteensä 2 721. Vuonna 2000 vastaava lukema oli 2 336.
Panaman kanavan hallintorakennus.
Balboan satamaa.
Best Motoring

| Best Motoring> ベストモータリング |
| --- | --- |
Lehtityyppi:  aikakauslehti
Aihealue:  autot
Kustantaja:  Kodansha/2&4 Motoring
Perustettu:  1987
Kotimaa:   Japani
Ilmestymistiheys:  kuukausittain
Kieli:  japani
Aiheesta muualla
bestmotoring.jp
Best Motoring (jap. ベストモータリング, Besuto Mōtaringu) on japanilainen autoaikakauslehti, video- ja DVD-sarja. Julkaisut käsittelevät poikkeuksellisten testien kautta urheiluautoja. Autoja ajavat muun muassa Japanin ratasarjojen (JGTC, D1 Grand Prix ja Formula Nippon) ammattilaiskuskit. 2000 julkaisu sai englanninkielisen sisarversion Best Motoring International.
Aikakauslehden sekä video- että DVD-julkaisut on tuottanut Kodansha/2&4 Motoring.
Aiheesta muualla

Best Motoring
Best Motoring International (Arkistoitu – Internet Archive)
Luettelo Donkey Kong -peleistä

Tämä on luettelo Donkey Kong -peleistä.
1980-luku > 1981

Donkey Kong, kolikkopeli
1980-luku > 1982

Donkey Kong Jr.
Donkey Kong Game & Watch
1980-luku > 1983

Donkey Kong 3
Donkey Kong Jr. Math
1990-luku > 1994

Donkey Kong Country SNES
Donkey Kong ´94 Game Boy
1990-luku > 1995

Donkey Kong Country 2: Diddy's Kong Quest
Donkey Kong Land Game Boy
1990-luku > 1996

Donkey Kong Country 3: Dixie Kong's Double Trouble
Donkey Kong Land 2 Game Boy
1990-luku > 1997

Diddy Kong Racing
Donkey Kong Land III Game Boy
1990-luku > 1999

Donkey Kong 64
2000-luku > 2003

Donkey Konga
2000-luku > 2004

Donkey Konga 2
Donkey Kong Jungle Beat
Mario vs. Donkey Kong Game Boy Advance
2000-luku > 2005

Donkey Kong Jungle Fever kolikkopeli
Donkey Konga 3: Tabe-houdai! Haru Mogitate 50 Kyoku (Vain Japanissa)
DK King of Swing Game Boy Advance
2000-luku > 2006

Mario vs. Donkey Kong 2: March of the Minis Nintendo DS
2000-luku > 2007

Donkey Kong Jet Race
DK Jungle Climber Nintendo DS
2010-luku > 2010

Donkey Kong Country Returns
2010-luku > 2014

Donkey Kong Country Tropical Freeze (Wii U)
Mario vs. Donkey Kong (Wii U)
2010-luku > 2018

Donkey Kong Country Tropical Freeze (Nintendo Switch)
Käsikonsolit

Mario vs. Donkey Kong: Minis March Again!
Mario vs. Donkey Kong: Mini-Land Mayhem!
Mario and Donkey Kong: Minis on the Move
Aiheesta muualla

Official Nintendo website
Official Paon website (japaniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:List of Donkey Kong video games
Käännös suomeksi
Beatrix Potter

| Helen Beatrix Potter |
| --- | --- |

Henkilötiedot
Koko nimi:  Helen Beatrix Potter
Syntynyt: 28. heinäkuuta 1866 Kensington, Lontoo, Englanti
Kuollut: 22. joulukuuta 1943 (77 vuotta) Castle Cottage, Sawrey, Englanti
Ammatti:  kirjailija
Vanhemmat:  Helen Potter, o.s. Leech (1839–1932)   Rupert William Potter (1832–1914)
Puoliso:  William Heelis  (vih. 1913; k. 1943)
Kirjailija
Tuotannon kieli: englanti
Tyylilajit:  lastenkirjallisuus
Esikoisteos:  Petteri Kaniini (1902)
 Nimikirjoitus
Aiheesta muualla
Kotisivut
Löydä lisää kirjailijoitaKirjallisuuden teemasivulta
Helen Beatrix Potter (28. heinäkuuta 1866 Kensington, Lontoo – 22. joulukuuta 1943 Castle Cottage, Sawrey) oli englantilainen lasten­kirjailija ja kuvittaja. Hänen luomiaan hahmoja olivat muun muassa Petteri Kaniini, Jeremias Rimppa-kinttu ja Rosina Ankkanen.
Elämäkerta

Beatrix Potter syntyi Kensingtonissa Lontoossa vuonna 1866. Koti­opetusta saaneena hän ei juuri tavannut muita lapsia. Potterin lapsuus oli yksinäinen. Hän vietti lomat Skotlannissa ja Englannin järviseudulla. Lomamatkat herättivät rakkauden eläimiin ja innoittivat hänet maalaamaan mielikuvituksellisia akvarelleja. Potterin nuorin veli Bertram ei myöskään juuri ollut kotona, sillä hän kävi koulua sisä­oppi­laitoksessa, ja Beatrix jäi yksin lemmikki­eläintensä kanssa. Lemmikkeinä oli muun muassa kaksi kania: Benjamin, jota Beatrix kuvaili ”näsä­viisaaksi ja ilki­kuriseksi pikku olennoksi”, ja Peter, jota hän kuljetti mukanaan talutus­hihnassa. Potter saattoi katsella eläimiään piirtäen niistä luonnoksia tunti­kausia. Vähä vähältä piirroksista tuli yhä parempia, ja näin hänen taitonsa kehittyivät jo nuorena.[lähde? ]
Potterin isä Rupert William Potter (1832–1914) oli ammatiltaan asianajaja mutta vietti päivänsä herras­miesten klubilla ja harjoitti harvoin ammattiaan. Potterin äiti Helen Potter (omaa sukua Leech, 1839–1932) oli puuvilla­kauppiaan tytär ja kulutti aikaansa vierailuilla ja vastaan­ottaen vierailijoita. Perhe sai toimeen­tulonsa molempien vanhempiensa perityistä tuloista. [lähde? ]
Rupert Potter vuokrasi joka kesä maa­seutu­talon, ensin seitsemän kesän ajan 1871–1881 Dalguise Housen Skot­lannista Perth­shirestä ja sittemmin Englannista Järvi­seudulta. Vuonna 1882 perhe tapasi paikallisen kirkko­herra Canon Hardwicke Rawnsleyn, joka oli syvästi huolissaan teollisuuden ja turismin vaikutuksista Järvi­seutuun. Hän perusti 1895 maa­seudun suojelemiseksi National Trust -ympäristön­suojelu­järjestön. Beatrix Potter rakastui heti rosoisiin vuoriin ja tummiin järviin ja Rawnsleyn kautta ymmärsi, miten tärkeää alueen suojeleminen on.
Beatrixin setä pyrki saamaan Beatrixin opiskelijaksi Kew Gardensiin, mutta suku­puolensa vuoksi tätä ei hyväksytty.[lähde? ]
Elämäkerta > Kirjallinen ura

Potter lähetti 27-vuotiaana eräältä lomamatkaltaan kuvitetun eläintarinan entisen kotiopettajattarensa sairaalle tyttärelle. Tarinan sankareina oli neljä kaniinia, joista yksi oli Petteri Kaniini. Kuvitettu tarina herätti ihastusta, ja Beatrix Potter päätti julkaista sen omalla kustannuksellaan vuonna 1901 nimellä The Tale of Peter Rabbit. Seuraavana vuonna  Frederick Warne & Company -kustannusyhtiö julkaisi kirjan, ja siitä muodostui suuri menestys. Kustantaja julkaisi seuraavan 20 vuoden aikana 22 muuta Beatrix Potterin pientä kirjaa, joita yhdisti helppolukuinen teksti, kuiva huumori ja akvarellikuvitukset.
Potter kihlautui salaa kustantaja Norman Warnen kanssa. Potterin vanhemmat kuitenkin vastustivat avio­liittoa, mikä aiheutti särön Potterin ja hänen vanhempiensa välille. Häät jäivät pitämättä, sillä pian kihlauksen jälkeen Warne sairastui leukemiaan ja kuoli muutamassa viikossa. Potter oli murtunut. Hän kirjoitti kirjeessään Warnen sisarelle Millie Warnelle: ”Hän ei elänyt pitkään, mutta hän eli hyödyllisen ja onnellisen elämän. Minun on yritettävä uutta alkua ensi vuonna.” [lähde? ]
Potter kirjoitti kaiken kaikkiaan 23 kirjaa, jotka hän myös kuvitti itse vesi­värein. Ne julkaistiin pieni­kokoisina, lasten helposti pideltäväksi ja luettavaksi. Vuoden 1920 tienoilla Potterin kirjoittaminen väheni näön heikennyttyä.
Elämäkerta > Järviseutu ja ympäristönsuojelu

Normanin äkillisen kuoleman jälkeen Beatrix Potter vietti suuren osan ajastaan yksin Hill Topissa, pienellä maatilalla Sawreyn kylässä järvialueella. Maatila oli ostettu perintörahoilla ja Potterin kirjojen tuotoilla. Hän rakasti seudun maisemia ja kävi tilalla mahdollisimman usein. Kirjoistaan saamiensa säännöllisten tulojen turvin Potter alkoi ostaa maa­paloja paikallisen asian­ajaja William Heelisin opastuksella. Potter oli 47-vuotias, kun hän vuonna 1913 avioitui Heelisin kanssa ja muutti pysyvästi Hill Topiin. Jotkut Potterin rakastetuimmista teoksista kuvaavat Hill Topin maa­taloa ja kylää. Paris­kunnalla ei ollut lapsia, mutta tilalla oli jatkuvasti eläimiä: kissoja, koiria, jopa lemmikki­siili, joka nimettiin rouva Siiri Sipiseksi.[lähde? ]
Beatrix Potter kuoli vuonna 1943 Sawreyssa Castle Cottagessa. Hänen ruumiinsa tuhkattiin, ja tuhka siroteltiin maa­seudulle Sawreyn lähellä. Potter testamenttasi National Trustille lähes kaiken omaisuutensa: 1 600 hehtaaria maata, maa­taloja ja viisi­toista maa­tilaa. Testamentti­lahjoituksen ansiosta on Järvi­seudun luontoa saatu säilymään. Hill Topin maalaistalo on säilytetty sellaisena kuin se oli Potterin asuessa rakennuksessa.
Salainen päiväkirja

Kun Potter oli 15-vuotias, hänen vanhempansa nimittivät hänet talouden­hoitajakseen eivätkä kannustaneet hänen henkistä kehitystään, vaan edellyttivät hänen huolehtivan talouden­pidosta. Viisi­toista­vuotiaasta yli kolme­kymmen­vuotiaaksi hän merkitsi muistiin joka­päiväiset tapahtumat päivä­kirjoihinsa sala­kirjoituksella, joka onnistuttiin selvittämään vasta viisi­toista vuotta hänen kuolemansa jälkeen.
Suomennetut teokset

Petteri Kaniini
Nokkela ja Vikkelä
Rouva Siiri Sipinen
Tarina räätälistä
Kaksi tuhmaa hiirtä
Penna Pupu
Hanna-Hiiren kuokka­vieraat
Rosina Ankkanen maailmalla
Tommin Roima­housut
Hemmo Harmaatassu
Joonas kaupunki­hiiri
Jeremias Rimppa­kinttu
Pikku salaatti­varkaat
Petteri Kaniinin joulu­puuha­kirja
Petteri Kaniinin satu­maailma (kokoelma 2002)
Aiheesta muualla

Petteri Kaniinin sivu (englanniksi)
Petteri Kani kuvitettuna ilta­satuna
Beatrix Potterin teoksia Gutenberg-projektissa
Beatrix Potter noin 15-vuotiaana.
Missi Miukusen tarina vuodelta 1906 (The Story of Miss Moppet).
Brendon Baerg

| Brendon Baerg> Henkilötiedot |
| --- | --- |
Syntynyt: 25. helmikuuta 1998 (ikä 26)  Whittier, Kalifornia
Näyttelijä
Aktiivisena:  2002–
Merkittävät roolit:  Logan Hughes (Saman katon alla)
Aiheesta muualla
IMDb 
Brendon Baerg (s. 25. helmikuuta 1998 Whittier, Kalifornia) on yhdysvaltalainen lapsinäyttelijä ja ääninäyttelijä. Hän esiintyi Logan Hughesina yhdysvaltalaisessa tilannekomediasarjassa Saman katon alla.
Baerg toimi ääninäyttelijänä alkuvuodesta 2006 julkaistussa Bambi II -elokuvassa.
Barney Rosset

Barnet Lee "Barney" Rosset, Jr. (28. toukokuuta 1922 – 21. helmikuuta 2012 Manhattan, New York, Yhdysvallat) oli yhdysvaltalaisen kustantamon Grove Pressin entinen omistaja ja hän toimi Evergreen Review -lehden kustantajana ja päätoimittajana. Hän voitti oikeudenkäynnin, jossa oli kysymys D. H. Lawrencen romaanin Lady Chatterleyn rakastaja sensuroimattoman version julkaisusta. Myöhemmin hän oli Henry Millerin kiistellyn romaanin Kravun kääntöpiiri yhdysvaltalainen kustantaja. Oikeuden Millerin romaanin julkaisemiseen ja levittämiseen vahvisti Yhdysvaltain korkein oikeus 1964, ja kyse oli virstanpylväästä Yhdysvaltain oikeudenkäytössä.
Rosset ei ole erityisen tunnettu esimerkiksi Suomessa, mutta hänen merkityksensä Yhdysvaltojen kustannusmaailmassa oli suuri. Oikeudenkäyntien lisäksi hän oli merkittävä sikäli, että hän toi Yhdysvaltojen lukevalle yleisölle useita merkittäviä kirjailijoita, kuten Samuel Beckettin, Eugène Ionescon, Jean Genet'n, Che Guevaran ja Ho Tši Minhin.